NASTAVNI ZAVOD ZA JAVNO ZDRAVSTVO ISTARSKE ŽUPANIJE –

ISTITUTO FORMATIVO DI SANITÀ PUBBLICA DELLA REGIONE ISTRIANA

NAZOROVA 23, PULA

OIB: 90629578695

Razina: 31

Djelatnost: 8622

Br.RKP: 37092

Razdjel: 000

IZVJEŠTAJ O IZVRŠENJU FINANCIJSKOG PLANA ZA 2023. GODINU

**I OPĆI DIO**

Članak 1.

SAŽETAK RAČUNA PRIHODA I RASHODA I RAČUNA FINANCIRANJA



Članak 2.

RAČUN PRIHODA I RASHODA





VIŠAK PRIHODA KORIŠTEN ZA POKRIĆE RASHODA







Članak 3.

RAČUN PRIHODA I RASHODA PO IZVORIMA FINANCIRANJA





Članak 4.

RAČUN RASHODA PO FUNKCIJSKOJ KLASIFIKACIJI



Članak 5.

RAČUN FINANCIRANJA





**II POSEBNI DIO**

Članak 6.

RASHODI I IZDACI ISKAZANI PO PROGRAMSKOJ, EKONOMSKOJ, FUNKCIJSKOJ KLASIFIKACIJI, AKTIVNOSTIMA I IZVORIMA FINANCIRANJA





















**III OBRAZLOŽENJA**

Članak 7.

OBRAZLOŽENJE OPĆEG DIJELA

Ukupni ostvareni prihodi poslovanja u razdoblju 01-12 2023. godine iznose 7.360.794,22 EUR i manji su u odnosu na Izvorni plan za 3,3% .iz razloga što su se prestankom pandemije smanjile i potrebe za uslugama testiranja na COVID-19 te su prihodi od HZZO (crvene uputnice) manji njego u istom razdoblju prošle godine. Ujedno se smanjio i prihod od testiranja na COVID-19 na tržištu.

Ukupni rashodi poslovanja u razdoblju od 01-12 2023. godine iznose7.945.845,55 EUR i veći su za 4,5 % u odnosu na Izvorni plan te su veći, u odnosu na ostvarene prihode u izvještajnom razdoblju, za ukupno 585.051,33 EUR. Ukupan iznos ostvarenih rashoda odnosi se na investicijska ulaganja u poslovnu zgradu Ustanove i opremanje novoizgrađenih prostorija Zavoda sukladno planu investicija te povećanje koeficijenata kao i osnovice za obračun plaća tijekom 2023. godine. Ukupni ostvareni manjak poslovanja za 2023. godinu u visini od 585.051,33 EUR nadomjestiti će se iz akumuliranog viška prihoda ostvarenih na tržištu prijašnjih godina, koji iznosi 5.196.512,89 EUR, a preostali iznos akumuliranog viška sredstava sukcesivno će biti utrošeno na redovno poslovanje Zavoda, nabavu postrojenja i opreme te u dodatna ulaganja u građevinske objekte. Na početku izvještajnog razdoblja na poslovno računu Zavoda bilo je 6.087.733,06 EUR dok je na kraju izvještajnog razdoblja bilo 5.446.047,86 EUR.

Članak 8.

OBRAZLOŽENJE POSEBNOG DIJELA

**SAŽETAK DJELOKRUGA RADA**

Nastavni zavod za javno zdravstvo Istarske županije je zdravstvena ustanova koja obavlja preventivnu javnozdravstvenu djelatnosti na području Istarske županije. Sukladno odredbama Zakona o zdravstvenoj zaštiti (NN 100/18, NN 125/19, 147/20, 119/22, 156/22, 33/23) ustanova obavlja djelatnost epidemiologije, mikrobiologije, javnog zdravstva i promicanja zdravlja, zdravstvene ekologije, školske i adolescentne medicine, zaštitu mentalnog zdravlja i prevenciju ovisnosti na području Istarske županije. Novelom Zakona o zdravstvenoj zaštiti (u daljnjem tekstu: Zakon), (NN 33/23) mijenjan je članak 134. stavak 2. koji uređuje djelatnosti zavoda za javno zdravstvo jedinica područne (regionalne) samouprave odnosno Grada Zagreba, pa su tako uz prethodne djelatnosti, nadodane djelatnosti medicine rada / medicine rada i sporta. Ustanova je pokrenula Odlukom Upravnog vijeća o prijedlogu proširenja djelatnosti ustanove, Broj: 02/01-421/1-23 od 28.08.2023. godine, postupak usklađenja djelatnosti sa odredbama Zakona. U rujnu 2023.g. zaprimljeno je pozitivno Mišljenje HZZO-a o opravdanosti proširenja djelatnosti zdravstvene ustanove, a u studenom 2023. godine, pozitivno mišljenje o proširenju djelatnosti ustanove medicinom rada / medicinom rada i sporta, dala je i Hrvatska liječnička komora. U prosincu 2023. godine donesena je odluka Skupštine Istarske županije o davanju suglasnosti ustanovi na prijedlog proširenja djelatnosti nakon čega će se dalje postupati u smislu izmjena Statua.

1. **PROGRAM: ZDRAVSTVENE USTANOVE - DECENTRALIZIRANE FUNKCIJE**

Nastavni zavod za javno zdravstvo Istarske županije će po ovom Programu provoditi:

* 1. **AKTIVNOST: Investicijsko ulaganje**
* **Obrazloženje:** Nabavit će se planirana medicinska i laboratorijska oprema za Službu za mikrobiologiju i Službu za zdravstvenu ekologiju.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.3. Osiguravanje suvremenih i ekološki održivih infrastrukturnih kapaciteta za pružanje zdravstvene zaštite | 4201 Zdravstvene ustanove-decentralizirane funkcije | K421102 Investicijsko ulaganje | 66.362,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Količina nabavljene opreme i njihova pojedinačna vrijednost | 0 | 66.362,00 | 66.362,00 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Realizirana je nabava osnovnih sredstava za Službe za mikrobiologiju odnosno zdravstvenu ekologiju: aparat za demineraliziranu vodu (u iznosu od 6.768,86 EUR), biokabinet (4.910,74 EUR), mikrovalna pećnica (32.119,52 EUR), sustav sa integriranom i automatiziranom platformom za izolaciju nukleinskih kiselina i provedbu lančane reakcije polimerazom u realnom vremenu različitih patogena (22.562,88 EUR).

1. **PROGRAM: PROGRAMI IZNAD STANDARDA UGOVORENOG S HZZO**
   1. **AKTIVNOST: Monitoring rada zdravstvenih ustanova i ordinacija**

* **Obrazloženje:** Prikupit će se i kontrolirati zdravstveno - statistički izvještaji iz svih zdravstvenih ustanova i ordinacija (javnih i privatnih), pružati stručno-metodološku pomoć u popunjavanju izvještajnih obrazaca te na osnovi prikupljenih, ali i drugih izvora podataka za potrebe Istarske županije izraditi analize zdravstvenog stanja stanovništva i rada zdravstvene djelatnosti (publikacija od oko 380 str.). Sredstva koja se ugovaraju s HZZO-om značajno su manja od potreba Istarske županije i realnog opsega rada službe (razvijenost privatnog zdravstva). Godišnje praćenje i ocjena zdravstvenog stanja stanovništva i rada zdravstvene djelatnosti, za potrebe Istarske županije, predstavlja mehanizam monitoringa zdravstvene zaštite i podrška razvoju javnozdravstvene politike.

**- Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4204 - Programi iznad standarda ugovorenog s HZZO; | A420413 Monitoring rada zdravstvenih ustanova i ordinacija | 47.117,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Udio prikupljenih, kontroliranih i unesenih izvješća o radu i pobolu iz primarne i specijalističko-konzilijarne zdravstvene zaštite | 97,4% | Više od 95% | 97,9% |
| Broj objavljenih godišnjih publikacija o zdravstvenom stanju stanovništva i radu zdravstvene djelatnosti | 1 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Prikupljena su i kontrolirana zdravstveno-statistička izvješća: godišnja izvješća za 2022. o radu i pobolu iz ustanova i ordinacija uz obuhvat od preko 95% (97,9%); organizacijskoj strukturi i kadrovima, radu bolnica, stacionara i dijaliza; individualni zapisi o liječenima u bolnici, dnevnoj bolnici i dijalizi, porodima i prekidima trudnoće te su dopunjeni podaci u suradnji s ustanovama prema zahtjevima nacionalnog sustava za prikupljanje podataka. Po završetku prikupljanja i unosa svih podataka za 2022.g., pripremljene su analize za prvo i konačno izdanje godišnje publikacije o zdravstvenom stanju stanovništva i radu zdravstvene djelatnosti u 2022.g.

* 1. **AKTIVNOST: Program HIV**
* **Obrazloženje:** Centar za **dobrovoljno, anonimno i besplatno savjetovanje i testiranje na HIV** za kojeg financijska sredstva osigurava Ministarstvo zdravlja.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4204 - Programi iznad standarda ugovorenog s HZZO; | A420426 Program HIV; | 13.272,28 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj predtestnih savjetovanja | 65 | 80 | 98 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U 2023.g. u Centru za anonimno i besplatno savjetovanje i testiranje obavljeno je 98  testiranja na HIV, 96 na hepatitis B, 96 testiranja na hepatitis C i 97 na sifilis. Obavljeno je 98 predtestnih i 80 posttestnih savjetovanja. Kod jedne (1) osobe je test bio pozitivan na HIV, a kod šest (6) osoba reaktivan na sifilis. Tijekom predtestnog savjetovanja korisnici Centra su upoznati s izvorima zaraze, putovima prijenosa i prevencijom HIV-a, Hepatitisa B i C i sifilisa, te mogućnostima liječenja. Nakon obavljenog posttestnog savjetovanja korisnike se još jednom podsjetilo na rizična ponašanja koja bi mogla dovesti do infekcije HIV-om s posebnim naglaskom na promociju pozitivnih stavova i stilova života, promjenu rizičnih ponašanja i odgovorno seksualno ponašanje.

1. **PROGRAM: PROGRAM MJERA ZA OSIGURANJE POTREBNIH LJUDSKIH RESURSA**
   1. **AKTIVNOST: Stambeno zbrinjavanje po beneficiranim uvjetima**

* **Obrazloženje:** Zbog nedostatka zdravstvenih radnika na tržištu rada te u cilju zadržavanja potrebnih kadrova i kvalitete zdravstvene zaštite, kroz sufinanciranje stanarine motivira se liječnika specijalista psihijatra za nastavak rada u Nastavnom zavodu i ostanak u Istarskoj županiji.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.2. Jačanje ljudskih kapaciteta u zdravstvu | 4215 - Program mjera za osiguranje potrebnih ljudskih resursa | A421502 Stambeno zbrinjavanje po beneficiranim uvjetima; | 1.000,00 EUR |

* **Pokazatelj rezultata**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj zdravstvenih radnika koji koriste mjeru stambenog zbrinjavanja po beneficiranim uvjetima | 0 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Sufinanciranje stanarine rezultiralo je ostankom specijalista psihijatrije u Ustanovi, ispunjena je norma HZZO-a (tim) te je osigurana dugoročna dostupnost usluge psihijatrijskog liječenja ovisnicima, konzumentima i osobama s poteškoćama mentalnog zdravlja s područja Istarske županije.

1. **PROGRAM: MJERE ZDRAVSTVENE EKOLOGIJE**
   1. **AKTIVNOST: Monitoring vode za ljudsku potrošnju**

* **Obrazloženje:** Na osnovu Zakona o vodi za ljudsku potrošnju (NN 56/13, NN 64/15, NN 104/17, NN 115/18, NN 16/20) i Pravilnika o parametrima sukladnosti i metodama analize vode za ljudsku potrošnju (NN 125/17, NN 39/20) kojima se propisuju parametri, vrste, opseg i učestalost analize uzoraka vode za ljudsku potrošnju za provedbu redovitog i revizijskog monitoringa, ministar donosi godišnji Plan monitoringa. Članak 44. stavak 1. Zakona o vodi za ljudsku potrošnju propisuje da Županija osigurava financijska sredstva za provođenje redovitog i revizijskog praćenja parametara propisanih Pravilnikom.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420702 Monitoring vode za piće | 134.315,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj uzorkovanja vode za ljudsku potrošnju | 606 | 816 | 815 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Uzorkovano je i analizirano 815 uzoraka vode za ljudsku potrošnju isporučitelja: Vodovoda Pula, Istarskog vodovoda Buzet i Vodovoda Labin. 735 uzoraka analizirano je na obvezne parametre a 80 uzoraka na parametre revizijskog monitoringa. Kod revizijskog monitoringa uzet je 1 uzorak manje u kolovozu, na lokaciji Tar (Osnovna škola Tar Vabriga), radi nemogućnosti ulaska u objekt. Svi uzorci ispunjavali su ispitane pokazatelje.

* 1. **AKTIVNOST: Program praćenja kakvoće sirovih voda izvorišta i bunara**
* **Obrazloženje:** Program se provodi na osnovi Zakona o vodama (NN 66/19), Uredbi o standardu kakvoće voda (NN 96/19), Zakonu o vodi za ljudsku potrošnju (NN 56/13, NN 64/15, NN 104/17, NN 115/18, NN 16/20 ) i Pravilnika o parametrima sukladnosti i metodama analize vode za ljudsku potrošnju (NN 125/17, NN 39/20), a prate se prirodni resursi voda, koji se koriste za potrebe vodoopskrbe.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420704 Program praćenja kakvoće sirovih voda izvorišta i bunara; | 67.689,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj uzorkovanja sirovih voda izvorišta i bunara | 126 | 164 | 151 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Od 164 planiranih uzoraka sirove vode izvorišta i bunara koji se koriste za vodoopskrbu stanovništva i privrede pitkom vodom na području Istarske županije uzorkovano je 151 uzorka. Prema planu iz tehničkih razloga u Vodovodu Pula nije realizirano uzorkovanje na dva mjesta (Valdragon 3 i Valdragon 4) što iznosi 8 uzoraka manje od planiranog, dok na Tivoliju nisu realizirana 2 uzorkovanja, te na Škatarima, Jadreškima i Fojbonu nije realizirano po 1 uzorkovanje. Uzorkovanja vode akumulacije Butoniga obavljeno je jedanput mjesečno.

* 1. **AKTIVNOST: Praćenje kakvoće mora**
* **Obrazloženje:** Praćenje kvalitete vode na morskim plažama provodi se prema Uredbi o kakvoći mora za kupanje (NN 73/08), a u cilju zaštite zdravlja kupača, ocjene općeg stanja priobalnog dijela mora, omogućavanja javnosti uvida u kvalitetu mora na plažama i njihov doprinos putem prijedloga i komentara. Na osnovu rezultata monitoringa detektirat će se kritične lokacije i mogući izvori onečišćenja, te će biti podloga za poduzimanje mjera zaštite zdravlja građana, morskog i priobalnog dijela okoliša preko nadležnih institucija.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420705 Program praćenja kakvoće mora; | 66,361,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj uzorkovanja mora | 2.170 | 2.170 | 2.170 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Provedena su deset uzorkovanja mora. Ukupno je ispitano 2.170 uzoraka u redovnom ispitivanju i 20 uzoraka na osnovu pojava kratkotrajnih i iznenadnih onečišćenja. 97,5% uzoraka ocjenjeno je izvrsnom kakvoćom, 1,8% uzoraka dobrom kakvoćom, 0,8% uzoraka zadovoljavajućom kakvoćom i niti jedan uzorak nezadovoljavajućom kakvoćom mora.

* 1. **AKTIVNOST: Program ispitivanja zdravstvene ispravnosti hrane i predmeta opće uporabe**
* **Obrazloženje:** Analizom uzoraka iz maloprodajne mreže dobit će se uvid u zdravstvenu ispravnost hrane i predmeta opće uporabe, koji se nalaze u prometu na području Istarske županije, sukladno Zakonu o zdravstvenoj zaštiti. U tu svrhu ispitat će se parametri zdravstvene ispravnosti u uzorcima hrane i uzorcima predmeta koji dolaze u neposredan dodir s hranom, predmeta široke potrošnje i igračaka. U uzorcima će se ispitivati parametri zdravstvene ispravnosti sukladno važećoj zakonskoj regulativi i predloženom programu. Za sve će se uzorke izraditi pojedinačni izvještaji o ispitivanju, a izvještaji o ispitivanju neispravnih uzoraka dostavit će se Upravnom odjelu za zdravstvo i socijalnu skrb u Istarskoj županiji te nadležnim službama u Državnom inspektoratu.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420706 Program ispitivanja zdravstvene ispravnosti hrane; | 41.489,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj uzorkovanja hrane i predmeta opće uporabe | 298 | 298 | 298 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U sklopu Programa ispitivanja zdravstvene ispravnosti hrane uzorkovano je i ispitano ukupno 298 uzoraka, od čega 285 uzoraka hrane i 13 uzoraka predmeta opće uporabe. Neispravno je bilo 11 uzoraka hrane (3,9%) od toga: tri sladoleda, tri kolača, tri gotova jela (sendvič, tost, tjestenina), jedno hladno gotovo jelo (salata tuna) i jedna svježa riba (fileti lososa). U svim uzorcima razlog neispravnosti bio je povećani broj aerobnih mezofilnih bakterija i enterobakterija u jednom gramu, a u jednom uzorku kolača povećan je bio i broj plijesni u jednom gramu.

* 1. **AKTIVNOST: Analiza kvalitete prehrane, higijensko-sanitarni nadzor u predškolskim ustanovama**
* **Obrazloženje:** U predškolskim ustanovama Grada Pule obavljat će se obilasci i uzorkovanja kuhinjskih objekata u kojima se hrana priprema odnosno objekata u kojima se hrana samo dijeli, analizirat će se brisevi mikrobiološke čistoće, uzorci hrane (pripremljenog gotovog jela) radi ispitivanja mikrobiološke ispravnosti, uzorci vode za ljudsku potrošnju radi ispitivanja zdravstvene ispravnosti te cjelodnevni obroci i tjedni jelovnici radi analize kvalitete prehrane. Provodit će se na osnovi financijskih sredstava koje osigurava Grad Pula.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420709 Analiza kvalitete prehrane, higijensko-sanitarni nadzor; | 11.733,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj obilazaka objekata | 46 | 46 | 48 |
| Broj analiza kvalitete prehrane | 20 | 20 | 20 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U predškolskim ustanovama Grada Pule obavljena su 48 uzorkovanja, ispitano je 340 briseva mikrobiološke čistoće, 20 uzoraka hrane (pripremljenog gotovog jela) radi ispitivanja mikrobiološke ispravnosti, 19 uzoraka vode za ljudsku potrošnju radi ispitivanja zdravstvene ispravnosti te 20 cjelodnevnih obroka i 20 tjednih jelovnika radi analize kvalitete prehrane. Ispitana mikrobiološka čistoća bila je zadovoljavajuća u svim objektima. Nađena su manja odstupanja od preporučenih vrijednosti dnevnog unosa energije i hranjivih tvari u pojedinim analiziranim cjelodnevnim obrocima i tjednim jelovnicima, predložena su poboljšanja.

* 1. **AKTIVNOST: Ažuriranje baze podataka legla komaraca i provedba edukacije**
* **Obrazloženje:** Nakon izvida, pristupa se popunjavanju baze podataka o leglima komaraca na području grada Pule, a zatim i s akcijama larvicidnog tretiranja. Tijekom obilaska terena i popisivanja aktivnih legla komaraca stanovništvu se dijele edukativni leci te različiti savjeti i upute kako smanjiti broj komaraca u svom okruženju. Nakon zaprimljenog poziva građana (telefon i e-mail) također se pretražuje okolni teren te otkrivaju aktivna legla komaraca. Takvo leglo se unosi u katastar legla pri NZZJZ IŽ a sporno mjesto se uvrsti u raspored tretmana ciljanih mjesta (žarišta) komaraca. U svrhu kvalitetnijeg, preglednijeg i sveobuhvatnijeg uvida u pregled aktivnih legla komaraca, izrađena je GIS baza podataka katastra legla komaraca. Ažurirani popis legla služi kao podloga praćenja legla u slijedećim akcijama. Također organiziraju se edukativne aktivnosti i događanja na kojima se građane upoznaje s komarcima kao potencijalnim prenosiocima bolesti i načinima smanjivanja njihove brojnosti. Provodit će se na osnovi financijskih sredstava koje osigurava Grad Pula.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420713 Ažuriranje baze podataka legla komaraca i provedba edukacije građana; | 6.454,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj evidentiranih lokaliteta legala komaraca | 330 | 330 | 650 |
| Broj promotivnih i edukativnih događanja o komarcima | 3 | 3 | 4 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Monitoring legla komaraca provođen je tijekom cijele sezone pojavnosti komaraca. Nakon izvida, pristupilo se popunjavanju baze podataka o leglima komaraca na području grada Pule, a zatim i s akcijama larvicidnog tretiranja. Tijekom obilaska terena i popisivanja aktivnih legla komaraca stanovništvu su dijeljeni savjeti i upute kako smanjiti broj komaraca u svom okruženju. Akcije se redovito provode u razmacima od 3 do 4 tjedna i upotpunjuju se akcijama nakon zaprimljenih poziva. Održana je edukacija građana putem edukativnih letaka i postera te štand na Portarati. Također, tijekom proljeća 2023. godine na raznim radio postajama govorilo se o važnosti suzbijanja komaraca. Prvi puta, na području grada Pule, provodi se pilot projekt s učenicima srednjih škola po principima Citizen Science, a pod nazivom „Monitoring komaraca“, u koji je uključena srednja Ekonomskoj škola Pula. Učenici su sami postavljali i prikupljali ovipozicijske klopke na području grada Pule i pripadajućim periurbanim naseljima, čiji rezultati su uvršteni u obavezni Nacionalni monitoring praćenja invazivnih vrsta. Učenicima škole je održano predavanje o komarcima. Napravljen je kviz o komarcima dostupan na linku [www.bit.ly/3L28KCm](http://www.bit.ly/3L28KCm), namijenjen svim građanima. Kviz su prije početka provođenja projekta rješavali učenici, a rješavat će ga i nakon završetka projekta.

* 1. **AKTIVNOST: Revizija HACCP sustava u predškolskim ustanovama**
* **Obrazloženje:** Provodit će seaktivnosti obilaska objekata, pregleda postojeće dokumentacije HACCP sustava (po potrebi izrade nove/dodatne dokumentacije) i edukacije zaposlenika uključenih u provedbu sustava, prema dogovoru s odgovornim osobljem predškolskih i osnovnoškolskih ustanova. Provodit će se na osnovi financijskih sredstava koje osigurava Grad Pula.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420714 Revizija HACCP sustava u predškolskim ustanovama i OŠ; | 4.725,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj obuhvaćenih ustanova | 15 | 15 | 15 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Planirane aktivnosti obilaska objekata, pregleda postojeće dokumentacije HACCP sustava i izrade nove ili dodatne dokumentacije, kao i edukacija zaposlenika uključenih u provedbu sustava, obavljene su u dogovoru s odgovornim osobljem predškolskih i osnovnoškolskih ustanova.

* 1. **AKTIVNOST: Program praćenja kvalitete zraka**
* **Obrazloženje:** U skladu sa Zakonom o zaštiti zraka (NN 127/19, 57/22) i Pravilnikom o praćenju kvalitete zraka (NN 72/20), Uredbom o razini onečišćujućih tvari u zraku (NN 77/20) i Pravilnikom o uzajamnoj razmjeni informacija i izvješćivanju o kvaliteti zraka i obvezama za provedbu Odluke Komisije 2011 (NN 3/16) provodit će se program praćenja kvalitete zraka u 2021. godini. Provodit će se na tri klasične i deset automatskih postaja, prijenos i obrada podataka te izrada izvješća. Također će se provoditi praćenje vrsta i koncentracija peludi u zraku na području grada Pule, Pazina, Labina i Poreča. Dobiveni podaci objavljivat će se na web stranici Zavoda i dostavljati u Referentni centar dr. Andrija Štampar u Zagrebu i u Europsku alergološku mrežu. Krajem provedenih mjerenja izradit će se izvješće i peludni kalendar.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420715 Praćenje kakvoće zraka; | 105.554,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj mjernih mjesta / parametara ispitivanja zraka | 13 /41 | 18 /46 | 18 /46 |
| Broj uzorkovanja peludi | 1.460 | 1.460 | 1.464 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Obrađeni su podaci mjerenja i uzorkovanja kvalitete zraka na tri klasične postaje: Pula -Rakovčeva ulica, Pula - Veli Vrh i Koromačno te tri stanice za određivanje ukupne taložne tvari; održavana je automatska postaja AP Holcim-Brovinje, rezultati mjerenja se prikupljaju i obrađuju; kontinuirano se prikupljaju podaci s automatskih postaja mjerne mreže Rockwool i TE Plomin; prati se situacija i rezultati mjerenja na AP Kaštijun, AP Višnjan i AP Fižela; redovito se uzorkuje i analizira koncentracija alergene peludi u zraku na četiri postaje (Pula, Pazin, Labin i Poreč) te se ažurira peludna prognoza. U proteklom razdoblju nije bilo prekoračenja pragova obavješćivanja i pragova upozorenja u pojedinačnim uzorcima zraka.

* 1. **AKTIVNOST: Praćenje razine buke okoliša u IŽ**
* **Obrazloženje:** Sukladno Pravilniku o najvišim dopuštenim razinama buke s obzirom na vrstu izvora buke, vrijeme i mjesto nastanka (NN 143/2021) nastavit će se sustavno praćenje razine buke na pretpostavljenim kritičnim točkama uz odabrane glavne prometnice, industrijske zone odnosno na referentnim mjestima s namjerom da se dođe do točnih podataka o razinama okolišne buke. Mjerenjem će biti obuhvaćeno 6 gradova (Pula, Pazin, Rovinj, Poreč, Umag, Labin) u svakom gradu odredit će se po 3 mjerna mjesta, koja se nalaze u stambenim zonama. Provodit će se 24 satna kontinuirana mjerenja u dva perioda (ljeto-jesen), uz paralelno praćenje parametra prometa (frekvencija putničkih vozila, motocikala, teretnih vozila i autobusa).
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420717 Praćenje razine buke okoliša; | 6.636,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj mjerenja buke | 36 | 36 | 36 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Provedena su sustavna praćenja razine buke okoliša (24 h monitoring). Mjerenjem je obuhvaćeno ukupno 6 gradova po 3 mjerna mjesta (Pula, Pazin, Rovinj, Poreč, Umag, Labin). Mjerna mjesta nalaze se u različitim stambenim zonama, a na svakom mjernom mjestu provedena su 24 h neprekidna mjerenja razine buke (dan-večer-noć) uz paralelno mjerenje (brojanje i kategorizacija prolazaka vozila) tako da se cjelovito obuhvati ciklus promjena nivoa s obzirom na karakter buke cestovnog prometa. Na ukupno 18 mjernih mjesta provedena su dva perioda (proljeće-ljeto i jesen-zima), ukupno 36 mjerenja buke.

* 1. **AKTIVNOST: Praćenja invazivnih vrsta komaraca - vektora zaraznih bolesti na području Istarske Županije**
* **Obrazloženje:** Na osnovu izmjena i dopuna Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku („Narodne novine“ broj 128/11 i 62/18) i sukladno smjernicama Europskog centra za prevenciju i nadzor bolesti (European Center for Disease Prevention and Control – ECDC), radi praćenja vektora zaraznih bolesti županijski zavodi za javno zdravstvo i Grada Zagreba dužni su na području svoje nadležnosti provoditi program kontinuiranog monitoringa, tj. istraživanja o prisutnosti, vrsti, brojnosti, širenju, zaraženosti vektora zaraznih bolesti. Županije, odnosno Grad Zagreb obvezni su omogućiti provođenje programa na području svoje nadležnosti s ciljem sprječavanja pojave i mogućeg širenja zaraznih bolesti koje prenose komarci. Monitoring se provodi postavljanjem ovipozicijskih klopki sa izmjenom pločica u razmaku od 14 dana na 30 točaka monitoringa sukladno Protokolu za nastavak provedbe nacionalnog sustavapraćenja invazivnih vrsta komaraca 2023. godine kojiizrađuje Hrvatski zavod za javno zdravstvo.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji | 4207 – Mjere zdravstvene ekologije | A420718 Program praćenja invazivnih vrsta komaraca; | 3.982,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj obrađenih uzoraka komaraca | 184 | 184 | 300 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Monitoring komaraca je proveden postavljanjem 47 ovipozicijskih klopki na 30 lokacija s redovitom izmjenom klopki svakih 14 dana od svibnja do studenog sukladno Protokolu Hrvatskog zavoda za javno zdravstvo. Na svim lokacijama zamijećena je ovipozicija invazivnih vrsta komaraca te su jaja podvrgnuta daljnjem uzgoju u laboratorijskim uvjetima. Determinirane su invazivne vrste komaraca u ličinačkoj i adultnoj fazi razvoja pomoću stereo lupe te se pratila prisutnost putem GIS metodologije. Na svim lokalitetima zabilježena je prisutnost invazivne vrste *Aedes albopictus (azijski tigrasti komarac),* dok je prisutnost vrste *Ae. japonicus* (japanski komarac) utvrđena na pet lokacija u Istri (Buzet, Raša, Savudrija, Valtura, Vrsar).

* 1. **AKTIVNOST:** **Istraživanje biljnih i životinjskih vrsta i njihova važnost za poljoprivredu Istarske županije**
* **Obrazloženje:** Uključuje podaktivnosti: Pilot projekt – razvoj metode DNK barkodiranja u svrhu identifikacije vrste pčelinjeg meda, Kemijska karakterizacija i biološki učinci propolisa s područja Istarske županije i Provedba monitoringa pamučaste štitaste uši Takahashia japonica na području Istre. Metodom DNK barkodiranja meda, odnosno njegovih peludnih zrnaca, želi se razviti metoda koja trenutno nije zastupljena u RH, a ubrzala bi postupak deklariranja meda i pospješila identifikaciju biljaka koje mogu sadržavati toksične spojeve te vrsta alergogenih biljaka u medu. Propolis sadrži fenole, flavonoide, fenolne kiseline i njihove estere koji su osnovni pokazatelj kakvoće propolisa i imaju pozitivne učinke na ljudsko zdravlje jer sudjeluju u obrani organizma od štetnih radikala. Cilj istraživanja je odrediti fenolni i elementni profil propolisa uključujući toksične elemente (krom, kadmij, živa, olovo i arsen) kako bi se odredile specifičnosti u kemijskom sastavu istarskog propolisa. Analizom toksičnih elemenata u propolisu procijenit će se eventualni zdravstveni rizik konzumacije propolisa te stupanj onečišćenosti okoliša, a analizom fenolnih spojeva izradit će se okvir bioaktivnih sastavnica karakterističnih na Istarskom području. Azijska pamučna štitasta uš *Takahashia japonica* je novootkrivena invazivna strana vrsta u Hrvatskoj, a prvi nalaz zabilježen je u Puli 2018. godine. Invazijom u ekosustav negativno utječe na biološku raznolikost, uzrokuje štete na samoniklom i uzgojenom bilju te donosi značajne ekonomske gubitke. Zbog štete koju može napraviti na različitim biljkama nalazi se na listi Europske i mediteranske organizacije za zaštitu bilja EPPO. Kako bi se osigurao brz i koordiniran odgovor, potrebno je žurno provesti ranu detekciju i strategiju iskorjenjivanja. Postoje nova žarišta širenja ove vrste na području Pule i Medulina. Zbog toga je bitno pokrenuti detaljan monitoring na navedenim područjima kako bi se sva mjesta zaraze evidentirala te nakon toga provelo sustavno suzbijanje s ciljem rane eradikacije invazivne vrste. Provela bi se i edukativna kampanja i poziv za dojavu lokacija s ciljem uključivanja građana Istarske županije u praćenje pojavnosti i kartiranje nalaza vrste.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 3.4.1. Zaštita, valorizacija i promocija autohtonih proizvoda | 4207 – Mjere zdravstvene ekologije | A420720 Istraživanje biljnih i životinjskih vrsta i njihova važnost za poljoprivredu Istarske županije | 3.636,14 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Provedba pilot projekta razvoj metode DNK barkodiranja u svrhu identifikacije vrste pčelinjeg meda | 0 | 1 | 1 |
| Provedba projekta Kemijska karakterizacija i biološki učinci propolisa s područja Istarske županije | 0 | 1 | 1 |
| Provedba monitoringa pamučaste štitaste uši Takahashia japonica na području Istre | 0 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Uzorak meda izuzet od lokalnog pčelara koji ima stacionarni pčelinjak je podvrgnut sljedećim postupcima: predtretman meda čiji je cilj uklanjanje sastojaka koji inhibiraju PCR umnažanje željenih DNA fragmenata te izdvajanje peludnih zrnaca. Nakon toga provedena je probna izolacija DNA iz prikupljenih peludnih zrnaca. Rezultati provedenih probnih analiza ukazuju na potrebu za daljnjom optimizacijom protokola kako bi se dobila dovoljna količina DNA odgovarajuće kvalitete za sekvenciranje. Uzorkovanje propolisa provodilo se na području Istarske županije u periodu od 15. travnja do 15. listopada 2023. godine na 40 različitih lokacija. Nakon svakog uzorkovanja sirovi propolis skladištio se u zamrzivaču na -18 °C do ekstrakcije. Trajanje ekstrakcije je 40 dana, a nakon toga je provedena filtracija iste smjese. Ukupni fenolni spojevi određeni su prilagođenom spektrofotometrijskom metodom. Rezultati analize su pokazali značajnu razliku u sadržaju ukupnih fenolnih spojeva između uzoraka propolisa prikupljenih na pojedinim lokacijama i u različito doba godine. Kako bi se stvorila jasnija slika o potencijalnim pozitivnim biološkim učincima propolisa, no ujedno i negativnim učincima (prisutnost toksičnih elemenata) uzrokovanim antropogenim djelovanjem, potreban je daljnje istraživanje. Tijekom razdoblja provedbe monitoringa pamučaste štitaste uši *T. japonica* na području Istarske županije izvršen je terenski monitoring biljnih vrsta i ranije zabilježenih lokacija napadnutih stabala. Na području grada Pule osim na sedam ranije detektiranih lokacija, odnosno stabala, pronađene su još četiri nove lokacije na kojima su stablašice zaražene ovim nametnikom, dok su na području Medulina ustanovljene tri lokacije zaraženih stabala. Ova invazivna vrsta očito širi svoj areal na području južne Istre te se na temelju ovog monitoringa, tijekom 2024. godine planira provesti sustavno suzbijanje s ciljem rane eradikacije ove invazivne vrste.

1. **PROGRAM: PLAN ZA ZDRAVLJE I SOCIJALNO BLAGOSTANJE**
   1. **AKTIVNOST: Mentalno zdravlje**

* **Obrazloženje:** Uključuje podaktivnost Zaštita i očuvanje mentalnog zdravlja i podaktivnost Prevencija i izvanbolničko liječenje ovisnosti. Istarska županija već godinama ima relativno visoku stopu konzumenata droga i liječenih ovisnika koji su uključeni u tretman u odnosu na ukupan broj konzumenata/ovisnika te stoga, sredstva koja se ugovaraju s nadležnim nacionalnim tijelima ne zadovoljavaju potrebe za liječenjem i tretmanom, već je neophodno osigurati dodatne kadrove i financijska sredstva. Također, iz godine u godinu vidljiv je trend rasta broja osoba koje se javljaju zbog smetnji s područja mentalnog zdravlja. Nastavit će se s izradom web stranice koja će sadržavati potrebne resurse usmjerene na zaštitu mentalnog zdravlja namjenjene školama Provodit će se preventivne aktivnosti (tribine i predavanja) za učenike, roditelje i stručnjake koji rade s djecom i mladima, organizirati javne preventivne aktivnosti prilikom obilježavanja Međunarodnog dana borbe protiv ovisnosti i Mjeseca borbe protiv ovisnosti. Provodit će se izvanbolničko liječenje ovisnosti kod ovisnika ili konzumenata droga te članova obitelji, uvođenje i supervizija terapije, praćenje i kontrola apstinencije, zaštitno – preventivni programi za spolno i krvno prenosive bolesti (hepatitis, HIV, sifilis) te programi resocijalizacije liječenih ovisnika, ali i epidemiološko praćenje pojavnosti ovisnosti. Provodit će se i podaktivnosti: Zajedno za zdravo odrastanje, Samopoimanje djece i mladih - predavanje za roditelje i Trijažno psihologijsko testiranje za učenike V raz.OŠ, za koje financijska sredstva osigurava Grad Pula.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.6. Unaprjeđenje programa prevencije i ranog otkrivanja bolesti | 6101 Plan za zdravlje i socijalno blagostanje | A610145 Mentalno zdravlje djece, mladih i obitelji; | 105.761,19 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj ovisnika i konzumenata droga u tretmanu | 549 | 550 | 544 |
| Broj novoevidentiranih ovisnika i konzumenata droga | 49 | 50 | 43 |
| Broj osoba koje su se javile u tretman zbog poteškoća s mentalnim zdravljem | 1.032 | 1.000 | 1.258 |
| Broj testiranih osoba na krvno prenosive bolesti | 49 | 70 | 57 |
| Broj djelatnika u zdravstvu uključenih u program | 0 | 15 | 35 |
| Broj održanih tribina i predavanja za roditelje i stručnjake | 8 | 15 | 23 |
| Broj učenika, roditelja i stručnjaka uključenih u edukaciju | 926 | 700 | 954 |

**Izvještaj o postignutim ciljevima i rezultatima programa temeljenim na pokazateljima uspješnosti:**

⬩ Podaktivnost: Zaštita i očuvanje mentalnog zdravlja - održano je 7 predavanja, 2 webinara i 1 trodnevna edukacija „Pomozi da“, s ukupno 451 sudionikom. Psiholog Službe sudjelovao je na 2 okrugla stola. Predstavljena je web stranica o mentalnom zdravlju kod djece i mladih u školama. Održano je 9 radionica za djelatnike u zdravstvu, a ciklus radionica sastojao se od 5 modula (jedanput tjedno) i radilo se sa dvije grupe, ukupno je obuhvaćeno 22 djelatnika Istarskih domova zdravlja. U Službi se radilo s 1.258 osoba zbog problema mentalnog zdravlja, te s 405 članova obitelji. U tretman Služe uključilo se 35 djelatnika u zdravstvu i 16 članova njihovih obitelji.

⬩ Podaktivnost: Prevencija i izvanbolničko liječenje ovisnosti – radilo se s ukupno 2.356 osobom, od toga zbog konzumacije droga s 544 osoba i 87 članova obitelji. Novoevidentiranih korisnika zbog konzumacije droga bilo je 43 (zbog ovisnosti o heroinu javilo se 10 osoba, zbog kokaina 5 osobe, 10 osoba zbog amfetamina, 16 osoba zbog marihuane i 2 osobe zbog ecstasyja). Testirano je 57 osoba na krvno prenosive bolesti (hepatitis B, hepatitis C, HIV i sifilis), te je nađeno 18 pozitivnih na hepatitis C. 28 osoba je upućeno na liječenje, a 22 osobe su bile u procesu liječenja hepatitisa. Održana su dvije javnozdravstvene aktivnosti (štand i utrka), tri predstave, jedan webinar za stručnjake te 10 tribina za učenike i predavanje za roditelje u obliku webinara, 2 predavanja za stručnjake. Djelatnici Službe dvaput su sudjelovali na okruglom stolu i jedanput u panel raspravi.

⬩ Podaktivnost: Zajedno za zdravo odrastanje – provedeno je 9 tribina i jedno on line predavanje na kojima je ukupno sudjelovalo 301 osoba. Korisnici tribina bili su učenici prvih i drugih razreda 9 srednjih škola na području Grada Pule, ukupno njih 248. Učenici su na tribinama mogli čuti znanstvene činjenice o tome kako droge utječu na mozak, ljudsko ponašanje i zdravlje, te koji su rizici eksperimentiranja s tim tvarima. Pored toga, mogli su s provoditeljima diskutirati o toj temi i iskazati svoje stavove i razmišljanja. Kako bi motivirali veći broj roditelja za sudjelovanje, odlučili smo se za on line provedbu predavanja za roditelje. Na ovaj način učinili smo predavanje dostupnijim, nije bilo potrebe za odlaskom u školu. Roditelji koji su se odazvali pozivu na on line predavanje (53 sudionika) bili su zainteresirani, najviše za rane znakove prepoznavanja konzumacije psihoaktivnih sredstava, te o postavljanju granica i nadzoru adolescenata. Kroz predavanja dobili su i informacije o uslugama koje nudi Služba za mentalno zdravlje i prevenciju ovisnosti.

⬩ Podaktivnost: Emocionalne teškoće u dječjoj dobi – Održana su 4 predavanja u OŠ Šijana, OŠ „Centar“, OŠ „Kaštanjer“, OŠ „Veli Vrh“- područna škola Štinjan na temu „Emocionalne teškoće u dječjoj dobi“. Predavanje je poslušalo 66 djelatnika škola i 14 roditelja. Kroz razgovor, razmjenu iskustva u grupi obradili smo teme: anksioznost, teškoće prilagodbe, emocionalne teškoće kod djece te emocionalne poteškoće koje su posljedica cyber bullinga. Roditelji su dobili pisani materijal o postupanju ukoliko je njihovo dijete žrtva ili počinitelj cyber bullinga. Postoji stalna suradnja i komunikacija vezano za djecu i roditelje koji pokazuju poteškoće s područja mentalnog zdravlja. U Službi za mentalno zdravlje su u nekoliko navrata bili stručni suradnici (pedagog, defektolog, učitelj razrednik) i pomoćnici u nastavi dviju osnovnih škola koji nemaju stalno zaposlenog psihologa.

⬩ Podaktivnost: Trijažno psihologijsko testiranje za učenike V raz. OŠ – Provedeno je kod 178 učenika petog i šestog razreda 7 osnovnih škola Grada Pule. Na temelju dobivenih povratnih informacija o važnim područjima mentalnog zdravlja svojih učenika, stručni suradnici su razgovarali s roditeljima. Roditelji djece sa mogućim rizičnim emocionalnim karakteristikama i iskustvima mogu se javiti radi razgovora i tretmana u našu Službu. U 2023. godini porastao je broj djece i mladih u tretmanu Službe u odnosu na ranije godine.

* 1. **AKTIVNOST: Prevencija i rano otkrivanje kroničnih nezaraznih bolesti**
* **Obrazloženje:** Uključuje podaktivnosti: Savjetovalište za prehranu - Zavod će kroz savjetovališni rad i e-savjetovanje nastaviti pružati nutricionističku i psihološku podršku djeci i mladima te roditeljima, ali i ostaloj potrebitoj populaciji, pri poželjnom smanjenju tjelesne težine, kod raznih metaboličkih poremećaja i bolesti, patofizioloških stanja, posebnih prehrambenih potreba, provodit će promociju pravilne prehrane i tjelesne aktivnosti, promovirati usluge savjetovališta, izrađivati promotivne materijale, a za provedbu navedenih aktivnosti nužna su sredstva za zapošljavanje magistre/a nutricionizma; Monitoring oboljevanja od malignih neoplazmi - u IŽ kontinuirano postoji potreba za analizama pojavnosti raka za što je od posebne važnosti dugogodišnje praćenje raka koje uz povećane potrebe za resursima provodi NZZJZIŽ; Rano otkrivanje raka - Zavod na županijskom nivou koordinira, provodi (djelomično) i evaluira nacionalne programe za rano otkrivanje raka dojke i raka debelog crijeva, kako bi kvalitetno proveli ove preventivne programe i pružili svim stanovnicima Istarske županije mogućnost prevencije najčešćih sijela raka, na pozivanju i besplatnom telefonu (informacije o programima, naručivanja, osobni kontakt i priprema osoba kojima je preporučena kolonoskopija i sl.) u Zavodu rade 3 medicinske sestre (izvan ugovorenih timova s HZZO-om. Za podaktivnosti Promocija pravilne prehrane u osnovnim školama i Utvrđivanje količine soli, šećera i trans masnih kiselina u cjelodnevnim obrocima predškolskih ustanova financijska sredstva za provedbu ove aktivnosti osigurava Grad Pula.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.6. Unaprjeđenje programa prevencije i ranog otkrivanja bolesti | 6101 Plan za zdravlje i socijalno blagostanje | A610146 Prevencija i rano otkrivanje kroničnih nezaraznih bolesti; | 47.516,00 EUR |

**- Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj provedenih savjetovanja o prehrani | 1.062 | 1.100 | 1.054 |
| Broj izrađenih godišnjih analiza o raku (poglavlje Maligne bolesti) | 1 | 1 | 1 |
| Broj poslanih poziva na mamografiju | 17.329 | 17.000 | 14.229 |
| Broj testiranih uzoraka stolice na nevidljivu krv | 7.564 | 7.000 | 6.684 |
| Broj razgovora na besplatnom telefonu za rano otkrivanje raka i komunikacija s korisnicima | 4.126 | 4.000 | 12.549 |
| Broj promotivnih aktivnosti / događanja | 6 | 6 | 7 |

**Izvještaj o postignutim ciljevima i rezultatima programa temeljenim na pokazateljima uspješnosti:**

⬩ Podaktivnost: Savjetovalište - Savjetovalište za prehranu u 9 gradova/općina Istarske županije koristilo je 365 novih korisnika, provedeno je 1.054 nutricionističkih savjetovanja, 44 psiholoških savjetovanja i 852 antropometrijskih mjerenja. Najčešći razlog dolaska u Savjetovalište bio je zdravo mršavljenje (47%), ali i izraženi zdravstveni problemi (36%).

⬩ Podaktivnost: Monitoring oboljevanja od malignih neoplazmi – Prikupljene su, kontrolirane i upisane prijave novooboljelih od malignih neoplazmi, kontrolirano je učitavanje mjesečnih datoteka s ONKO zapisima (2.561 zapisa) te njihov obuhvat iz OB Pula i stacionara IDZ-a. Obilježen je Europski tjedan prevencije raka vrata maternice i Svjetski dan borbe protiv raka te predavanje povodom Movembera. Pripremljeno je i objavljeno poglavlja „Maligne bolesti“ u sklopu godišnje publikacije.

⬩ Podaktivnost: Rano otkrivanje raka - U tijeku je 8. ciklus pozivanja na mamografiju, a od rujna i 6. ciklus testiranja stolice u sklopu Nacionalnih programa. Upućeno je 14.229 poziva na mamografiju, 7.540 pisama s materijalima za uzimanje i slanje uzoraka stolice, testirani su uzorci stolice kod 6.684 osoba, termin za kolonoskopiju u OB Pula dodijeljen je 67 osoba s pozitivnim nalazom krvi u stolici. Putem besplatnog telefona evidentirano je 12.549 komunikacija s korisnicima. Provedene su 4 promotivne aktivnosti: Dan narcisa, Ožujak - Europski mjesec svjesnosti o kolorektalnom raku, Ružičasti mjesec i Dan osoba sa stomom. Sudjelovali smo na svečanoj primopredaji mobilnog digitalnog mamografa od strane IŽ prema IDZ-u te na 2 edukativne radionice za liječnike i patronažu.

⬩ Podaktivnost: Promocija pravilne prehrane u osnovnim školama - Održano je 26 predavanja Obuhvaćeno je 541 učenika iz 11 Osnovnih škola na području grada Pula. Učenici su dobili provjerene i stručne informacije o prehrani te su kroz zabavne i praktične primjere potaknuti na veći unos voća i povrća te kretanje i tjelesnu aktivnost kao neizostavan dio u očuvanju zdravlja. Također je obrađena tema energetskih pića i rizici za zdravlje kod njihove povećane konzumacije kod mladih. Prikupljeno je 11 školskih jelovnika koji su se analizirali i interpretirali. Svakoj je školi poslano izvješće s preporukama i mišljenjima nutricionista o kvaliteti školskih marendi. Zaključno, kod većine škola u jelovnicima fali povrća i svježeg voća, te su dani primjeri suhih i kuhanih marendi radi poboljšanja ponude.

⬩ Podaktivnost: Utvrđivanje količine soli, šećera i trans masnih kiselina u cjelodnevnim obrocima predškolskih ustanova s radionicama za kuhinjsko osoblje - U predškolskim ustanovama obavljena su 4 uzorkovanja u 5 kuhinjskih objekata predškolskih ustanova te je na zadane parametre analizirano 20 cjelodnevnih obroka. Izvještaji o provedenim ispitivanjima i prijedlozi za poboljšanja dostavljeni su predškolskim ustanovama.

* 1. **AKTIVNOST: Savjetovalište za spolno zdravlje mladih u IŽ**
* **Obrazloženje:** Kako bi mladima omogućio podršku u razvoju punog spolnog zdravlja, Zavod provodi edukacije ciljanih skupina (učenici 8. raz. OŠ i 3. raz. SŠ, nastavnici, roditelji, javnost), promovirajući ravnopravnost spolova, nenasilje u vezama, pravo na različitost spolne orijentacije bez diskriminacije, na ugodno i sigurno spolno iskustvo bez prisile (kontracepcija, spolnoprenosive infekcije, sexting i zaštita od cyberbullynga), Savjetovališta djeluju u 8 gradova (Puli, Poreču, Bujama, Labinu, Rovinju, Pazinu, Vodnjanu i Buzetu), provode specijalisti školske i adolescentne medicine kroz dodatni rad.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.6. Unaprjeđenje programa prevencije i ranog otkrivanja bolesti | 6101 Plan za zdravlje i socijalno blagostanje | A610151 Savjetovalište za spolno zdravlje mladih u IŽ | 21.899,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj educiranih učenika | 1.330 | 1.600 | 3.554 |
| Broj savjetovanja | 49 | 50 | 101 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Savjetovališta za spolno zdravlje mladih u 7 istarskih gradova provela su 101 savjetovanje. Provedeno je 191 edukacija s prisutnih 3.554 učenika, a održana su 2 predavanje za obrazovne radnike „Seksualno ponašanje u školskom okruženju„ i „Odgovorno seksualno ponašanje mladih“ s 147 učesnika.

* 1. **AKTIVNOST: Program praćenja ekološkog stanja okoliša uslijed rada ŽCGO Kaštijun**
* **Obrazloženje:** Provodit će se olfaktometrijska mjerenja, praćenje kvalitete zraka (PM 2,5 frakcija i metali), kvalitete podzemnih voda (pijezometri) i kvaliteta tla.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 1.5.1. Održivo gospodarenje otpadom | 6101 Plan za zdravlje i socijalno blagostanje | A610157 Studija utjecaja rada ŽCGO Kaštijun na zdravlje i okoliš | 23.359,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022** | **Ciljna vrijednost 2023.** | **Ostvarena vrijednost u periodu 01-12/2023** |
| Broj provedenih olfaktometrijskih mjerenja | 3.100 | 3.100 | 3.104 |
| Broj mjerenja PM (10 ili 2,5) čestica i metala u njima | 4 | 4 | 4 |
| Broj analiza podzemnih voda (pijezometri) | 9 | 9 | 9 |
| Broj analiza tla | 6 | 9 | 9 |
| Izrađeno izvješće programa praćenja ekološkog stanja okoliša uslijed rada ŽCGO Kaštijun | 1 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U sklopu Programa praćenja ekološkog stanja okoliša uslijed rada ŽCGO Kaštijun provedeno je 9 uzorkovanje podzemne vode na tri piezometra unutar prostora ŽCGO Kaštijun, 9 uzorkovanja tla na tri lokacije oko ŽCGO Kaštijun, 3.104 olfaktometrijska mjerenja (2 puta tjedno-jutarnja i večernja) na 14 mjernih mjesta (388 unutar prostora ŽCGO Kaštijun i 2.716 u naseljima) i 4 mjerenja koncentracije lebdećih čestica PM10 u vanjskom zraku i koncentracija pojedinih metala-olovo, kadmij, arsen i nikal.

1. **PROGRAM: OSNOVNA DJELATNOST NASTAVNOG ZAVODA ZA JAVNO ZDRAVSTVO IŽ**

* **Obrazloženje:** Nastavni zavod za javno zdravstvo Istarske županije provodi specijalističko – dijagnostičku zdravstvenu zaštitu i primarnu zdravstvenu zaštitu iz obveznog zdravstvenog osiguranja, temeljem ugovora s Hrvatskim zavodom za zdravstveno osiguranje kojim je obuhvaćen dio poslova djelatnosti epidemiologije, mikrobiologije, javnog zdravstva, školske medicine, zaštite mentalnog zdravlja i prevencije ovisnosti te djelatnosti zdravstvene ekologije. U okviru svoje djelatnosti, sukladno propisima i ovlaštenjima, pruža i usluge na tržištu pravnim i fizičkim osobama. Kontinuirano radi na unapređenju uvjeta rada, prostora i opreme te kvalitete rada u ustanovi kroz uvedene sustave kvalitete (ISO 9001 i 14001 te od 2018.g. HR EN 16636) i akreditacije prema zahtjevima norme ISO 17025:2007. U svom radu na promicanju zdravlja, prevenciji i ranom otkrivanju te liječenju bolesti poseban naglasak stavlja na županijske javnozdravstvene prioritete.
* **Cilj uspješnosti**

|  |  |  |  |
| --- | --- | --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** | | |
| **PROGRAM U PRORAČUNU IŽ** | **AKTIVNOST (poveznica IŽ)** | **TROŠAK PROVEDBE MJERE-OSIGURANA SREDSTVA U PRORAČUNU IŽ** |
| 2.2.8. Ostale mjere iz samoupravnog djelokruga u području zdravstva | 6501 Osnovna djelatnost Nastavnog zavoda za javno zdravstvo IŽ; | A650101 Poslovanje Nastavnog zavoda za javno zdravstvo IŽ; | 7.166.984,94 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2022.** | **Ciljna vrijednost 2023.** | **Ostvarena vrijednost u periodu 01-12/2023** |
| Broj pregleda osoba pod zdravstvenim nadzorom | 25.954 | 26.000 | 26.966 |
| Broj osoba koje su prisustvovale zdravstvenom odgoju (higijenski minimum) | 3.525 | 3.500 | 5.875 |
| Broj JLS u kojima je proveden stručni nadzor nad radom drugih provoditelja DDD-a / broj stručnih nadzora | 6 /25 | 7/30 | 5/30 |
| Broj sistematskih pregleda školske djece i studenata | 5.114 | 6.000 | 6.017 |
| Broj cijepljenja školske djece | 4.277 | 6.400 | 6.392 |
| Broj ispitanih uzoraka hrane iz proizvodnje | 3.200 | 3.200 | 3.731 |
| Broj ispitanih briseva mikrobiološke čistoće | 22.000 | 22.000 | 25.119 |
| Broj ispitanih uzoraka vode za ljudsku potrošnju (temeljem ugovora s korisnicima) | 3.000 | 3.200 | 2.996 |
| Broj ispitanih uzoraka bazenskih voda | 4.000 | 4.200 | 5.076 |
| Broj ispitanih uzoraka otpadnih voda | 700 | 700 | 630 |
| Broj mikrobioloških pretraga humanih uzoraka (od toga SARS-CoV-2) | 213.361 (90.945 | 200.000 (45.000) | 195.000  (20.000) |
| Broj promotivnih aktivnosti / događanja | 14 | 14 | 14 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Kontinuirano su pružane usluge osiguranicima te usluge na tržištu pravnim i fizičkim osobama.

Napravljeno je 26.966 pregleda osoba pod zdravstvenim nadzorom, 5.875 osoba je prisustvovalo zdravstvenom odgoju (higijenski minimum), u 5 JLS je proveden stručni nadzor nad radom drugih provoditelja DDD-a / obavljeno je 30 stručnih nadzora, 6.017 sistematskih pregleda školske djece i studenata, cijepljeno je 6.392 školske djece, provedeno je 3.731 analiza hrane iz proizvodnje na mikrobiološku i 1.751 na kemijsku ispravnost, 180 predmeta opće uporabe iz proizvodnje na mikrobiološku i 24 na kemijsku ispravnost, 22.119 briseva mikrobiološke čistoće , ispitano je 2.996 uzoraka vode za ljudsku potrošnju (temeljem ugovora s korisnicima), 5.076 uzoraka bazenskih voda, 630 uzoraka otpadnih voda, 195.000 pretraga uzoraka humane mikrobiologije (od toga 20.000 SARS-CoV-2), organizirano je ili aktivno sudjelovalo na 14 promotivnih aktivnosti i događanja (10 obilježavanja značajnih datuma, organizacija 7. javnozdravstvene manifestacije Hoditi i zdravi biti u svih 10 gradova, 6. konferencije Zajedno s Vama do zdravlja, 11. Stručnog skupa predškolskih ustanova i susreta Zdrave školske marende).

U 2023.g. akreditirano je sedam novih metoda u svrhu proširenja matriksa za otpadne vode i eluate otpada, sediment, tlo i mulj te otpadni plin (ukupno 113 akreditiranih metoda), započelo se s probirom porodične hiperkolesterolemije kod djece prije upisa u osnovnu školu, otvoreno je Savjetovalište za prehranu u Novigradu, nastavljen je projekt uvođenja sterilnih mužjaka tigrastog komarca, tehnikom sterilnih kukaca – SIT s ciljem smanjenja njihove populacije.

Radilo se na unapređenju uvjeta rada, prostora i opreme: rekonstruirane su prijemne ambulante Službe za mikrobiologiju i Službe za epidemiologiju u prizemlju te dio ogradnog zida, opremani su novi prostori u Puli i u Pazinu, nabavljena informatička oprema (serveri, računala, printer) i novi računalni programi (Služba za epidemiologiju i Služba za zdravstvenu ekologiju), nabavljena je oprema (Služba za epidemiologiju odjel za DDD, Služba za zdravstvenu ekologiju, Služba za mikrobiologiju). U lipnju 2023. godine dovršena je projektna dokumentacija za hortikulturalno uređenje prednjeg dvorišta ustanove. Projekt je izrađen u suradnji sa Konzervatorskim odjelom u Puli kako bi se očuvale izvorne povijesne odrednice. Projekt izgradnje plinske stanice dovršen je u kolovozu 2023. ishodovanjem uporabne dozvole.

Nastavljen je kontinuirani rad na unapređenju kvalitete, zaštite okoliša, zaštite zdravlja i sigurnosti na radu kroz uvedene sustave kvalitete (ISO 9001, 14001, 45001, HR EN 16636) i akreditacije prema zahtjevima norme ISO/IEC 17025:2017. Provedeni su sistematski pregledi za sve zainteresirane radnike, u suradnji s OB Pula. Uspješno su odrađena 22 sudjelovanja u međulaboratorijskim usporedbama ispitnih metoda.

**IV POSEBNI IZVJEŠTAJI**

Članak 9.

IZVJEŠTAJ O STANJU POTRAŽIVANJA NA DAN 31.12.2023. GODINE

|  |  |  |  |  |
| --- | --- | --- | --- | --- |
| **Redni** | **Konto** | **Naziv konta** | **Iznos u EUR** | **Napomena** |
| **broj** |
| 1. | 1291 | Potraž.za naknade koje se refund.i predujmove | 20.065,17 |  |
| 2. | 1292 | Potraživanja od kartičnih kuća | 654,61 |  |
| 3. | 1512 | Dionice ( Zagrebačka banka i Arenaturista) | 1.267,41 |  |
| 4. | 1642 | Potraživanja za prodane stanove zaposlenih | 61,64 |  |
| 5. | 1661 | Potraživanja za prihode od pruženih usluga | 438.074,99 |  |
| 6. | 1673 | Potraživanje od HZZO- ugovorna obveza | 742.062,02 |  |
| 7. | 1691 | Ispravak vrijednosti potraživanja | -263.044,43 |  |
| 8. | 1722 | Potraživanje od prodaje opreme | 243,69 |  |
|  |  | **UKUPNA POTRAŽIVANJA** | ***939.385,10*** |  |

Na dan 31.12.2023. godine Nastavni zavod za javno zdravstvo Istarske županije nije koristio sredstva fondova Europske unije, nije se zaduživao na domaćem i stranom tržištu kapitala, nema danih zajmova niti potraživanja po danim zajmovima, nema nepodmirenih dospjelih obveza kao ni potencijalne obveze po osnovi sudskih sporova.

Pula, 26.03.2024.

Predsjednik Upravnog vijeća:

Dino Kozlevac, dipl.ing.

\_\_\_\_\_\_\_\_\_\_\_\_\_\_\_\_\_\_\_\_\_\_